Liri

La rivero Liri ('li:ri) fluas tra Abruco kaj Latio. Preskaŭ je la fino, ĝi akceptas la akvon de Gari, kiu estas ege malpli longa, sed ankaŭ videble same aŭ eĉ pli akvoriĉa; post tiu loko, la Liri ŝanĝas sian nomon al Garigliano (gari'ʎano). La lasta parto de la rivero estas la limo inter Latio kaj Kampanio kaj enfluas en la Tirenan Maron. La tuta rivero (Liri-Garigliano, t.e. Liri inkluzivante Garigliano) longas 158km. Nur la Liri, ĝis la kunfluo kun Gari, longas 120 km.